b'\n_START_ARTICLE_\nUdavi\n_START_SECTION_\nTaksonomija\n_START_PARAGRAPH_\nNeko\xc4\x8d so bili udavi in pitoni klasificirani v skupno dru\xc5\xbeino Boidae, na ravni poddru\xc5\xbein. Z uvedbo molekularne taksonomije, ki je v kombinaciji z anatomskimi znaki dala jasnej\xc5\xa1o sliko sorodnosti, so bili najprej lo\xc4\x8deni v lastni dru\xc5\xbeini (Boidae in Pythonidae). V nedavni reviziji dru\xc5\xbeine udavov so bile nato nekdanje geografsko lo\xc4\x8dene poddru\xc5\xbeine povzdignjene v rang samostojnih dru\xc5\xbein: to so afri\xc5\xa1ke Calabariidae, Candoiidae iz Jugovzhodne Azije in Oceanije, Erycidae (\xc2\xbbudavi Starega sveta\xc2\xab) ter Sanziniidae z Madagaskarja. Udavi v o\xc5\xbejem smislu so tako omejeni na Ameriki s pripadajo\xc4\x8dimi oto\xc4\x8dji._NEWLINE_Prepoznanih je pribli\xc5\xbeno 30 vrst, ki jih zdru\xc5\xbeujemo v pet rodov.'